title: 2011/349/EU: Neuvoston päätös, annettu 7 päivänä maaliskuuta 2011 , Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen, joka koskee Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen, Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välillä tehtävän pöytäkirjan tekemisestä Euroopan unionin puolesta, erityisesti rikosasioita koskevan oikeudellisen yhteistyön ja poliisiyhteistyön osalta#Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välinen pöytäkirja Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen

text:
               18.6.2011

               FI

               Euroopan unionin virallinen lehti

               L 160/1

         NEUVOSTON PÄÄTÖS,
   annettu 7 päivänä maaliskuuta 2011,
   Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen, joka koskee Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen, Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välillä tehtävän pöytäkirjan tekemisestä Euroopan unionin puolesta, erityisesti rikosasioita koskevan oikeudellisen yhteistyön ja poliisiyhteistyön osalta
   (2011/349/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 16 artiklan, 79 artiklan 2 kohdan c alakohdan, 82 artiklan 1 kohdan b ja d alakohdan, 87 artiklan 2 kohdan, 87 artiklan 3 kohdan, 89 artiklan ja 114 artiklan yhdessä sen 218 artiklan 6 kohdan a alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Sen jälkeen kun puheenjohtajavaltio sai 27 päivänä helmikuuta 2006 tarvittavat valtuudet, komission avustuksella käydyt neuvottelut Liechtensteinin ruhtinaskunnan ja Sveitsin valaliiton kanssa pöytäkirjasta, joka koskee Liechtensteinin liittymistä Euroopan unionin, Euroopan yhteisön ja Sveitsin valaliiton väliseen sopimukseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen, on saatu päätökseen.

               (2)

               Neuvoston päätösten 2008/261/EY (1) ja 2008/262/YOS (2) mukaisesti ja sillä varauksella, että pöytäkirja myöhemmin tehdään, se allekirjoitettiin Euroopan unionin puolesta 28 päivänä helmikuuta 2008.

               (3)

               Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on.

               (4)

               Pöytäkirja olisi hyväksyttävä.

               (5)

               On aiheellista säätää, että tietyistä Euroopan unionin neuvoston, Islannin tasavallan ja Norjan kuningaskunnan välillä näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen yksityiskohtaisista soveltamissäännöistä 17 päivänä toukokuuta 1999 tehtyä neuvoston päätöstä 1999/437/EY (3) sovelletaan Euroopan unionin toiminnasta tehdyn sopimuksen kolmannen osan V osaston alaan kuuluvan Schengenin säännöstön kehittämisen osalta soveltuvin osin myös suhteisiin Liechtensteinin kanssa.

               (6)

               Yhdistynyt kuningaskunta osallistuu tähän päätökseen Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, osaksi Euroopan unionia sisällytetystä Schengenin säännöstöstä tehdyn pöytäkirjan 5 artiklan 1 kohdan sekä Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin 29 päivänä toukokuuta 2000 tehdyn neuvoston päätöksen 2000/365/EY (4) 8 artiklan 2 kohdan mukaisesti.

               (7)

               Irlanti osallistuu tähän päätökseen Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, osaksi Euroopan unionia sisällytetystä Schengenin säännöstöstä tehdyn pöytäkirjan 5 artiklan 1 kohdan sekä Irlannin pyynnöstä saada osallistua joihinkin Schengenin säännöstön määräyksiin 28 päivänä helmikuuta 2002 tehdyn neuvoston päätöksen 2002/192/EY (5) 6 artiklan 2 kohdan mukaisesti.

               (8)

               Tämä päätös ei vaikuta Tanskan asemaan Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemasta tehdyn pöytäkirjan perusteella,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin puolesta Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välinen pöytäkirja Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen, joka koskee Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen, ja kyseiseen pöytäkirjaan liittyvät asiakirjat.
   Pöytäkirjan ja siihen liittyvien asiakirjojen tekstit on liitetty tähän päätökseen.
   2 artikla
   Tätä päätöstä sovelletaan pöytäkirjan 2 artiklan 1 ja 2 kohdassa lueteltujen määräysten ja säännösten kattamilla aloilla ja niiden kehittämiseksi siltä osin, kuin kyseiset määräykset ja säännökset on lueteltu päätöksissä 2000/365/EY ja 2002/192/EY.
   3 artikla
   Päätöksen 1999/437/EY 1–4 artiklan säännöksiä sovelletaan samalla tavoin Liechtensteinin osallistumiseen Schengenin säännöstön täytäntöönpanoon, soveltamiseen ja kehittämiseen.
   4 artikla
   Neuvoston puheenjohtaja valtuutetaan nimeämään henkilö, jolla on oikeus tallettaa Euroopan unionin puolesta pöytäkirjan 9 artiklassa tarkoitettu hyväksymisasiakirja osoituksena Euroopan unionin suostumuksesta tulla pöytäkirjan sitomaksi sekä antaa seuraava ilmoitus:

      ”Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on, ja käyttää mainitusta päivästä alkaen kaikkia Euroopan yhteisön oikeuksia ja ottaa vastatakseen kaikki sen velvoitteet. Pöytäkirjassa ja sopimuksessa olevat viittaukset ’Euroopan yhteisöön’ on siten tilanteen mukaan ymmärrettävä viittauksiksi ’Euroopan unioniin’.”

   5 artikla
   Tämä päätös tulee voimaan päivänä, jona se hyväksytään.
   6 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 7 päivänä maaliskuuta 2011.

            Neuvoston puolesta

            Puheenjohtaja

         CZOMBA S.

      (1)  Neuvoston päätös 2008/261/EY, tehty 28 päivänä helmikuuta 2008, Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välisen, Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen tehtyyn sopimukseen tehtävän pöytäkirjan allekirjoittamisesta Euroopan yhteisön puolesta sekä pöytäkirjan eräiden määräysten väliaikaisesta soveltamisesta (EUVL L 83, 26.3.2008, s. 3).

      (2)  Neuvoston päätös 2008/262/YOS, tehty 28 päivänä helmikuuta 2008, Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välisen, Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen tehtyyn sopimukseen tehtävän pöytäkirjan allekirjoittamisesta Euroopan unionin puolesta sekä pöytäkirjan eräiden määräysten väliaikaisesta soveltamisesta (EUVL L 83, 26.3.2008, s. 5).

      (3)  EYVL L 176, 10.7.1999, s. 31.

      (4)  EYVL L 131, 1.6.2000, s. 43.

      (5)  EYVL L 64, 7.3.2002, s. 20.

      Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välinen
      PÖYTÄKIRJA
      Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen
      EUROOPAN UNIONI
      ja
      EUROOPAN YHTEISÖ
      ja
      SVEITSIN VALALIITTO
      ja
      LIECHTENSTEININ RUHTINASKUNTA,
      jäljempänä ‘sopimuspuolet’, jotka
      OTTAVAT HUOMIOON Euroopan unionin, Euroopan yhteisön ja Sveitsin valaliiton välillä 26 päivänä lokakuuta 2004 allekirjoitetun sopimuksen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen (1), jäljempänä ‘assosiointisopimus’,
      PALAUTTAVAT MIELEEN, että mainitun sopimuksen 16 artiklan mukaan Liechtensteinin ruhtinaskunta voi liittyä assosiointisopimukseen pöytäkirjalla,
      OTTAVAT HUOMIOON Liechtensteinin ruhtinaskunnan maantieteellisen sijainnin,
      OTTAVAT HUOMIOON Liechtensteinin ruhtinaskunnan ja Sveitsin valaliiton läheiset suhteet, joista on osoituksena alue, jolla sisäiset rajatarkastukset on poistettu Liechtensteinin ruhtinaskunnan ja Sveitsin valaliiton väliltä,
      OTTAVAT HUOMIOON Liechtensteinin ruhtinaskunnan toiveen säilyttää ja luoda kaikkien Schengen-maiden kanssa alue, jolla rajatarkastukset on poistettu, ja sen vuoksi osallistua Schengenin säännöstöön,
      KATSOVAT, että Euroopan unionin neuvosto sekä Islannin tasavalta ja Norjan kuningaskunta ovat tehneet 18 päivänä toukokuuta 1999 sopimuksen (2) näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen,
      KATSOVAT, että Liechtensteinin ruhtinaskunnan osallistuminen Schengenin säännöstön täytäntöönpanoon, soveltamiseen ja kehittämiseen yhdenvertaisesti Islannin, Norjan ja Sveitsin kanssa on suotavaa,
      KATSOVAT, että Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välillä on tarkoituksenmukaista tehdä pöytäkirja, jolla Liechtensteinille annetaan samat oikeudet ja velvollisuudet kuin ne, joista on sovittu Euroopan unionin neuvoston sekä Islannin, Norjan ja Sveitsin välillä,
      KATSOVAT, että Euroopan yhteisön perustamissopimuksen IV osaston määräyksiä ja niiden nojalla annettuja säädöksiä ei sovelleta Tanskan kuningaskuntaan Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemasta tehdyn pöytäkirjan nojalla ja että päätökset, joiden tarkoituksena on kehittää Schengenin säännöstöä mainitun osaston mukaisesti ja jotka Tanska on saattanut osaksi kansallista lainsäädäntöään, luovat Tanskan ja muiden jäsenvaltioiden välille ainoastaan kansainvälisen oikeuden mukaisia velvollisuuksia,
      KATSOVAT, että Irlanti sekä Ison-Britannian ja Pohjois-Irlannin yhdistynyt kuningaskunta osallistuvat tiettyihin Schengenin säännöstön määräyksiin niiden päätösten (3) mukaisesti, jotka perustuvat Schengenin säännöstön sisällyttämisestä Euroopan unioniin tehtyyn pöytäkirjaan, joka on liitetty Euroopan unionista tehtyyn sopimukseen ja Euroopan yhteisön perustamissopimukseen,
      KATSOVAT, että on tarpeen varmistaa, että valtiot, joiden kanssa Euroopan unioni on assosioitunut Schengenin säännöstön täytäntöönpanoa, soveltamista ja kehittämistä varten, soveltavat tätä säännöstöä myös keskinäisissä suhteissaan,
      KATSOVAT, että Schengenin säännöstön moitteeton toiminta edellyttää, että tätä pöytäkirjaa sovelletaan samanaikaisesti niiden sopimusten kanssa, jotka on tehty Schengenin säännöstön täytäntöönpanoon ja kehittämiseen assosioitujen tai niihin osallistuvien osapuolten kanssa ja jotka sääntelevät niiden keskinäisiä suhteita,
      OTTAVAT HUOMIOON pöytäkirjan Liechtensteinin ruhtinaskunnan liittymisestä Euroopan yhteisön ja Sveitsin valaliiton väliseen sopimukseen niistä perusteista ja menettelyistä, joilla ratkaistaan jäsenvaltiossa tai Sveitsissä jätetyn turvapaikkahakemuksen käsittelystä vastuussa oleva valtio (4),
      PITÄVÄT MIELESSÄ Schengenin säännöstön yhteyden yhteisön säännöstöön, joka koskee niiden perusteiden ja menettelyiden vahvistamista, joilla ratkaistaan jäsenvaltiossa jätetyn turvapaikkahakemuksen käsittelystä vastuussa oleva valtio, sekä Eurodac-järjestelmän käyttöönottoa,
      KATSOVAT, että tämä yhteys edellyttää, että Schengenin säännöstöä sovelletaan samanaikaisesti sen yhteisön säännöstön kanssa, joka koskee niitä perusteita ja menettelyjä, joilla ratkaistaan jäsenvaltiossa jätetyn turvapaikkahakemuksen käsittelystä vastuussa oleva valtio, sekä Eurodac-järjestelmän käyttöönottoa,
      OVAT SOPINEET SEURAAVAA:
      1 artikla
      Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen tehdyn Euroopan unionin, Euroopan yhteisön ja Sveitsin valaliiton välisen sopimuksen, jäljempänä ‘assosiaatiosopimus’, 16 artiklan mukaisesti Liechtensteinin ruhtinaskunta, jäljempänä ‘Liechtenstein’, liittyy assosiaatiosopimukseen tämän pöytäkirjan määräysten ja ehtojen mukaisesti.
      Sopimukseen liittyminen luo sopimuspuolten välille tähän pöytäkirjaan sisältyvien määräysten ja menettelyiden mukaisesti vastavuoroisia oikeuksia ja velvollisuuksia.
      2 artikla
      1.   Liechtenstein panee täytäntöön assosiaatiosopimuksen liitteissä A ja B luetellut Schengenin säännöstön säännökset sellaisina, kuin niitä sovelletaan Euroopan unionin jäsenvaltioihin, ja soveltaa niitä mainituissa liitteissä asetetuin ehdoin.
      2.   Liechtenstein panee lisäksi täytäntöön niiden tämän pöytäkirjan liitteessä lueteltujen Euroopan unionin ja Euroopan yhteisön säädösten säännökset, joilla on korvattu tai kehitetty Schengenin säännöstön säännöksiä, ja soveltaa niitä.
      3.   Liechtenstein hyväksyy ja panee täytäntöön myös Euroopan unionin ja Euroopan yhteisön hyväksymät säädökset ja toimenpiteet, joilla muutetaan tai kehitetään Schengenin säännöstön säännöksiä, joihin on sovellettu assosiaatiosopimuksessa ja tässä pöytäkirjassa määrättyjä menettelyjä, ja soveltaa niitä, sanotun kuitenkaan rajoittamatta 5 artiklan soveltamista.
      3 artikla
      Liechtensteiniin sovelletaan assosiaatiosopimuksen 3 artiklan 1–4 kohdassa, 4–6 artiklassa, 8–10 artiklassa, 11 artiklan 2, 3 ja 4 kohdassa ja 13 artiklassa määrättyjä oikeuksia ja velvollisuuksia.
      4 artikla
      Assosiaatiosopimuksen 3 artiklalla perustetun sekakomitean puheenjohtajana asiantuntijatasolla toimii Euroopan unionin edustaja. Korkeiden virkamiesten ja ministerien tasolla puheenjohtajana toimii Euroopan unionin edustaja sekä Liechtensteinin tai Sveitsin hallituksen edustaja vuorotellen kuuden kuukauden ajan.
      5 artikla
      1.   Ainoastaan Euroopan unionin toimivaltaiset toimielimet saavat hyväksyä 2 artiklassa tarkoitettuihin asioihin liittyviä uusia säädöksiä ja toimenpiteitä. Jollei tämän artiklan 2 kohdasta muuta johdu, tällaiset säädökset ja toimenpiteet tulevat voimaan samanaikaisesti Euroopan unionissa, Euroopan yhteisössä ja sen asianomaisissa jäsenvaltioissa sekä Liechtensteinissa, jollei niissä nimenomaisesti toisin mainita. Tältä osin otetaan asianmukaisella tavalla huomioon aika, jonka Liechtenstein on sekakomiteassa ilmoittanut tarvitsevansa voidakseen täyttää valtiosääntönsä asettamat vaatimukset.

                  2.

                              a)

                              Euroopan unionin neuvosto, jäljempänä ‘neuvosto’, ilmoittaa välittömästi Liechtensteinille sellaisten 1 kohdassa tarkoitettujen säädösten tai toimenpiteiden hyväksymisestä, joihin on sovellettu tässä pöytäkirjassa määrättyjä menettelyjä. Liechtenstein päättää, hyväksyykö se näiden säädösten tai toimenpiteiden sisällön ja sisällyttääkö se ne omaan oikeusjärjestykseensä. Se ilmoittaa päätöksestään neuvostolle ja Euroopan yhteisöjen komissiolle, jäljempänä ‘komissio’, 30 päivän kuluessa kyseisten säädösten tai toimenpiteiden hyväksymisestä.

                              b)

                              Jos tällaisen säädöksen tai toimenpiteen sisältö voi sitoa Liechtensteinia vasta sen valtiosäännön asettamien vaatimusten täytyttyä, Liechtenstein antaa asiasta tiedon neuvostolle ja komissiolle antaessaan ilmoituksensa. Liechtenstein ilmoittaa viipymättä kirjallisesti neuvostolle ja komissiolle kaikkien valtiosääntönsä asettamien vaatimusten täyttymisestä. Jos kansanäänestystä ei edellytetä, ilmoitus annetaan viimeistään 30 päivää kansanäänestystä varten asetetun määräajan päättymisen jälkeen. Jos kansanäänestyksen järjestämistä edellytetään, Liechtensteinilla on ilmoituksen tekemistä varten 18 kuukauden määräaika siitä päivästä lukien, jona neuvosto antoi ilmoituksensa. Siitä ajankohdasta, jona säädöksen tai toimenpiteen oli määrä tulla voimaan Liechtensteinin osalta, siihen saakka, kunnes se on ilmoittanut valtiosäännössään asetettujen vaatimusten täyttymisestä, Liechtenstein panee säädöksen tai toimenpiteen täytäntöön väliaikaisesti silloin, kun se on mahdollista.

            Jos Liechtenstein ei voi panna kyseistä säädöstä tai toimenpidettä täytäntöön väliaikaisesti ja jos tästä aiheutuu ongelmia, jotka haittaavat Schengen-yhteistyön toimintaa, sekakomitea tarkastelee tilannetta. Euroopan unioni ja Euroopan yhteisö voivat toteuttaa Liechtensteiniin nähden oikeasuhteisia tarkoituksenmukaisia toimenpiteitä Schengen-yhteistyön moitteettoman toiminnan varmistamiseksi.
      3.   Se, että Liechtenstein hyväksyy 2 kohdassa tarkoitetut säädökset ja toimenpiteet, luo oikeuksia ja velvollisuuksia Liechtensteinin sekä Euroopan unionin, Euroopan yhteisön ja jäsenvaltioiden välille, siltä osin kuin nämä säädökset ja toimenpiteet sitovat niitä, ja myös suhteessa Sveitsiin.
      4.   Siinä tapauksessa, että:

                  a)

                  Liechtenstein ilmoittaa päätöksestään olla hyväksymättä jonkin sellaisen 2 kohdassa tarkoitetun säädöksen tai toimenpiteen sisältöä, johon on sovellettu tämän pöytäkirjan mukaisia menettelyjä, tai

                  b)

                  Liechtenstein ei anna ilmoitusta 2 kohdan a alakohdassa tai 5 kohdan a alakohdassa tarkoitetussa 30 päivän määräajassa, tai

                  c)

                  Liechtenstein ei anna ilmoitusta viimeistään 30 päivän kuluttua kansanäänestystä varten asetetun määräajan päättymisestä, tai jos kansanäänestys järjestetään, 2 kohdan b alakohdan mukaisessa 18 kuukauden määräajassa, tai se ei saman alakohdan mukaisesti pane säädöstä tai toimenpidettä väliaikaisesti täytäntöön sen voimaantulolle asetetusta päivämäärästä alkaen,

            tämän pöytäkirjan voimassaolo katsotaan päättyneeksi, jollei sekakomitea päätä toisin 90 päivän kuluessa tarkasteltuaan perusteellisesti mahdollisuuksia jatkaa pöytäkirjan voimassaoloa. Tämän pöytäkirjan voimassaolo päättyy kolmen kuukauden kuluttua 90 päivän määräajan päättymisestä.

                  5.

                              a)

                              Jos uudesta säädöksestä tai toimenpiteestä seuraa, että jäsenvaltiot eivät enää voi asettaa keskinäistä oikeusapua rikosasioissa koskevien pyyntöjen täytäntöönpanolle tai toisen jäsenvaltion esittämälle todistusaineiston etsintää ja/tai takavarikkoa koskevan pyynnön tunnustamiselle Schengenin sopimuksen soveltamisesta tehdyn yleissopimuksen (5) 51 artiklan mukaisia ehtoja, Liechtenstein voi ilmoittaa neuvostolle ja komissiolle 2 kohdan a alakohdan mukaisen 30 päivän määräajan kuluessa, ettei se hyväksy mainittuja säännöksiä eikä sisällytä niitä omaan oikeusjärjestykseensä siltä osin, kuin niitä sovelletaan etsintää tai takavarikkoa koskeviin pyyntöihin tai määräyksiin, jotka liittyvät sellaisiin tutkinta- tai syytetoimiin, joiden kohteena olevien välittömään verotukseen liittyvien rikosten perusteella ei Liechtensteinin lain mukaan määrättäisi vankeusrangaistusta, jos teot olisi tehty Liechtensteinissa. Tässä tapauksessa tämän pöytäkirjan voimassaoloa ei sen estämättä, mitä 4 kohdassa määrätään, katsota päättyneeksi.

                              b)

                              Sekakomitea kokoontuu jonkin jäsenensä pyynnöstä viimeistään kahden kuukauden kuluttua pyynnön esittämisestä ja keskustelee a alakohdan mukaisesta ilmoituksesta johtuneesta tilanteesta kansainvälisellä tasolla tapahtuneen kehityksen huomioon ottaen.

            Kun sekakomitea on päässyt yksimieliseen sopimukseen siitä, että Liechtenstein hyväksyy ja panee täytäntöön uuden säädöksen tai toimenpiteen asiaan liittyvät säännökset täysimääräisesti, sovelletaan 2 kohdan b alakohdan sekä 3 ja 4 kohdan määräyksiä. Edellä 2 kohdan b alakohdan ensimmäisessä virkkeessä tarkoitetut tiedot toimitetaan 30 päivän kuluessa siitä, kun sekakomitea on päässyt asiasta sopimukseen.
      6 artikla
      Täyttäessään Schengenin tietojärjestelmää ja viisumitietojärjestelmää koskevia velvoitteitaan, Liechtenstein voi hyödyntää Sveitsin teknistä infrastruktuuria käyttääkseen näitä järjestelmiä.
      7 artikla
      Liechtenstein maksaa tämän pöytäkirjan täytäntöönpanoon liittyvien hallintokustannusten kattamiseksi Euroopan unionin yleiseen talousarvioon vuosittain rahoitusosuuden, jonka määrä on 0,071 prosenttia 8 100 000 eurosta ja jota voidaan vuosittain tarkistaa Euroopan unionin inflaatiokehityksen huomioon ottamiseksi.
      8 artikla
      1.   Tämä pöytäkirja ei vaikuta Euroopan talousalueesta tehtyyn sopimukseen eikä muihin Euroopan yhteisön ja Liechtensteinin välillä tehtyihin sopimuksiin.
      2.   Tämä pöytäkirja ei vaikuta sopimuksiin, jotka sitovat Liechtensteinia sekä yhtä tai useampaa jäsenvaltiota, siltä osin kuin ne ovat yhteensopivia tämän pöytäkirjan kanssa. Jos tällaiset sopimukset eivät ole yhteensopivia tämän pöytäkirjan kanssa, sovelletaan tätä pöytäkirjaa.
      3.   Tämä pöytäkirja ei millään tavoin vaikuta mahdollisesti myöhemmin Euroopan yhteisön ja Liechtensteinin välillä tehtäviin sopimuksiin, Euroopan yhteisön ja sen jäsenvaltioiden sekä Liechtensteinin välillä tehtäviin sopimuksiin eikä Euroopan unionista tehdyn sopimuksen 24 ja 38 artiklan nojalla tehtäviin sopimuksiin.
      4.   Tämä pöytäkirja ei vaikuta Liechtensteinin ja Sveitsin välisiin sopimuksiin siltä osin, kuin sopimukset ovat yhteensopivia tämän pöytäkirjan kanssa. Jos tällaiset sopimukset eivät ole yhteensopivia tämän pöytäkirjan kanssa, sovelletaan tätä pöytäkirjaa.
      9 artikla
      1.   Tämä pöytäkirja tulee voimaan kuukauden kuluttua siitä päivästä, jona sen tallettajana toimiva neuvoston pääsihteeri on todennut, että kaikki muodolliset vaatimukset, jotka koskevat tämän pöytäkirjan sopimuspuolten ilmaisemaa tai niiden puolesta ilmaistua suostumusta tulla pöytäkirjan sitomaksi, on täytetty.
      2.   Tämän pöytäkirjan 1 ja 4 artiklaa ja 5 artiklan 2 kohdan a alakohdan ensimmäistä virkettä sekä assosiaatiosopimuksen 3 artiklan 1–4 kohdassa sekä 4–6 artiklassa määrättyjä oikeuksia ja velvollisuuksia sovelletaan väliaikaisesti Liechtensteiniin tämän pöytäkirjan allekirjoittamispäivästä.
      3.   Sellaisten säädösten tai toimenpiteiden osalta, jotka on hyväksytty tämän pöytäkirjan allekirjoittamisen jälkeen mutta ennen sen voimaantuloa, 5 artiklan 2 kohdan a alakohdan viimeisessä virkkeessä tarkoitettu 30 päivän jakso alkaa tämän pöytäkirjan voimaantulopäivänä.
      10 artikla
      1.   Liechtenstein saattaa edellä 2 artiklassa tarkoitetut säännökset voimaan päivänä, jonka kaikkia 2 artiklassa tarkoitettuja säännöksiä soveltavien jäsenvaltioiden hallituksia edustavat neuvoston jäsenet vahvistavat yksimielisesti kuultuaan sekakomiteaa ja vakuututtuaan siitä, että Liechtenstein on täyttänyt kaikki kyseisten säännösten täytäntöönpanolle asetetut edellytykset.
      Irlannin sekä Ison-Britannian ja Pohjois-Irlannin yhdistyneen kuningaskunnan hallitusten edustajat osallistuvat tämän päätöksen tekemiseen neuvostossa siltä osin, kuin se koskee niitä Schengenin säännöstön määräyksiä ja niihin perustuvia tai niihin liittyviä säädöksiä, joihin nämä jäsenvaltiot osallistuvat.
      Niiden jäsenvaltioiden hallituksia edustavat neuvoston jäsenet, joihin liittymissopimuksensa mukaisesti sovelletaan vain osaa 2 artiklassa tarkoitetuista säännöksistä, osallistuvat tämän päätöksen tekemiseen neuvostossa siltä osin, kuin se koskee niitä Schengenin säännöstön säännöksiä, joita jo sovelletaan kyseisten valtioiden osalta.
      2.   Edellä 1 kohdassa tarkoitettujen säännösten täytäntöönpano luo oikeuksia ja velvollisuuksia Sveitsin ja Liechtensteinin sekä Liechtensteinin ja soveltuvin osin Euroopan unionin, Euroopan yhteisön ja jäsenvaltioiden välille, siltä osin kuin kyseiset säännökset sitovat niitä.
      3.   Tätä pöytäkirjaa sovelletaan vain, jos myös assosiaatiosopimuksen 13 artiklassa tarkoitetut sopimukset, jotka Liechtensteinin on tehtävä, pannaan täytäntöön.
      4.   Tätä pöytäkirjaa sovelletaan lisäksi vain, jos myös Euroopan yhteisön, Sveitsin valaliiton ja Liechtensteinin ruhtinaskunnan välinen pöytäkirja, joka koskee Liechtensteinin ruhtinaskunnan liittymistä Euroopan yhteisön ja Sveitsin valaliiton väliseen sopimukseen niistä perusteista ja menettelyistä, joilla ratkaistaan jäsenvaltiossa tai Sveitsissä jätetyn turvapaikkahakemuksen käsittelystä vastuussa oleva valtio, pannaan täytäntöön.
      11 artikla
      1.   Liechtenstein tai Sveitsi voi irtisanoa tämän pöytäkirjan, tai se voidaan irtisanoa neuvoston jäsenten yksimielisellä päätöksellä. Irtisanomisesta ilmoitetaan tallettajalle, ja se tulee voimaan kuuden kuukauden kuluttua ilmoituksesta.
      2.   Jos Sveitsi irtisanoo tämän pöytäkirjan tai assosiaatiosopimuksen tai assosiaatiosopimuksen voimassaolo Sveitsin osalta päättyy, assosiaatiosopimus ja tämä pöytäkirja pysyvät voimassa Euroopan unionin ja Euroopan yhteisön sekä Liechtensteinin välisten suhteiden osalta. Tällöin neuvosto päättää tarvittavista toimenpiteistä kuultuaan Liechtensteinia. Nämä toimenpiteet sitovat Liechtensteinia kuitenkin vain, jos se hyväksyy ne.
      3.   Tämä pöytäkirjan voimassaolo katsotaan päättyneeksi, jos Liechtenstein päättää jonkin assosiaatiosopimuksen 13 artiklassa tarkoitetun sopimuksen, jonka se on tehnyt, tai 10 artiklan 4 kohdassa tarkoitetun pöytäkirjan voimassaolon.
      12 artikla
      Tämä pöytäkirja laaditaan kolmena kappaleena bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin ja viron kielellä, ja jokainen teksti on yhtä todistusvoimainen.
      Tämän vakuudeksi alla mainitut täysivaltaiset edustajat ovat allekirjoittaneet tämän pöytäkirjan.

         Съставено в Брюксел на двадесет и осми февруари две хиляди и осма година.
         Hecho en Bruselas, el veintiocho de febrero de dos mil ocho.
         V Bruselu dne dvacátého osmého února dva tisíce osm.
         Udfærdiget i Bruxelles den otteogtyvende februar to tusind og otte.
         Geschehen zu Brüssel am achtundzwanzigsten Februar zweitausendacht.
         Kahe tuhande kaheksanda aasta veebruarikuu kahekümne kaheksandal päeval Brüsselis.
         Έγινε στις Βρυξέλλες, στις είκοσι οκτώ Φεβρουαρίου δύο χιλιάδες οκτώ.
         Done at Brussels on the twenty-eighth day of February in the year two thousand and eight.
         Fait à Bruxelles, le vingt-huit février deux mille huit.
         Fatto a Bruxelles, addì ventotto febbraio duemilaotto.
         Briselē, divtūkstoš astotā gada divdesmit astotajā februārī.
         Priimta du tūkstančiai aštuntų metų vasario dvidešimt aštuntą dieną Briuselyje.
         Kelt Brüsszelben, a kétezer-nyolcadik év február huszonnyolcadik napján.
         Magħmul fi Brussell, fit-tmienja u għoxrin jum ta’ Frar tas-sena elfejn u tmienja.
         Gedaan te Brussel, de achtentwintigste februari tweeduizend acht.
         Sporządzono w Brukseli dnia dwudziestego ósmego lutego roku dwa tysiące ósmego.
         Feito em Bruxelas, em vinte e oito de Fevereiro de dois mil e oito.
         Încheiat la Bruxelles, la douăzeci și opt februarie în anul două mii opt.
         V Bruseli dňa dvadsiateho ôsmeho februára dvetisícosem.
         V Bruslju, dne osemindvajsetega februarja leta dva tisoč osem.
         Tehty Brysselissä kahdentenakymmenentenäkahdeksantena päivänä helmikuuta vuonna kaksituhattakahdeksan.
         Som skedde i Bryssel den tjugoåttonde februari tjugohundraåtta.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā
            Europos Sajungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            På Europeiska unionens vägnar

            За Европейската общност
            Por la Comunidad Europea
            Za Evropské společenství
            For Det Europæiske Fællesskab
            Für die Europäische Gemeinschaft
            Euroopa Ühenduse nimel
            Για την Ευρωπαϊκή Κοινότητα
            For the European Community
            Pour la Communauté européenne
            Per la Comunità europea
            Eiropas Kopienas vārdā
            Europos bendrijos vardu
            Az Európai Közösség részéről
            Għall-Komunità Ewropea
            Voor de Europese Gemeenschap
            W imieniu Wspólnoty Europejskiej
            Pela Comunidade Europeia
            Pentru Comunitatea Europeană
            Za Európske spoločenstvo
            Za Evropsko skupnost
            Euroopan yhteisön puolesta
            På Europeiska gemenskapens vägnar

            За Конфедерация Швейцария
            Por la Confederación Suiza
            Za Švýcarskou konfederaci
            For Det Schweiziske Forbund
            Für die Schweizerische Eidgenossenschaft
            Šveitsi Konföderatsiooni nimel
            Για την Ελβετική Συνομοσπονδία
            For the Swiss Confederation
            Pour la Confédération Suisse
            Per la Confederazione svizzera
            Šveices Konfederācijas vārdā
            Šveicarijos Konfederacijos vardu
            A Svájci Államszövetség részéről
            Għall-Konfederazzjoni Żvizzera
            Voor de Zwitserse Bondsstaat
            W imieniu Konfederacji Szwajcarskiej
            Pela Confederação Suíça
            Pentru Confederația Elvețiană
            Za Švajčiarskou konfederáciu
            Za Švicarsko konfederacijo
            Sveitsin valaliiton puolesta
            För Schweiziska edsförbundet

            За Княжество Лихтенщайн
            Por el Principado de Liechtenstein
            Za Lichtenštejnské knížectví
            For Fyrstendømmet Liechtenstein
            Für das Fürstentum Liechtenstein
            Liechtensteini Vürstiriigi nimel
            Για το Πριγκιπάτο του Λιχτενστάιν
            For the Principality of Liechtenstein
            Pour la Principauté de Liechtenstein
            Per il Principato del Liechtenstein
            Lihtenšteinas Firstistes vārdā
            Lichtenšteino Kunigaikštystės vardu
            A Liechtensteini Hercegség részéről
            Għall-Prinċipat ta’ Liechtenstein
            Voor het Vorstendom Liechtenstein
            W imieniu Księstwa Liechtensteinu
            Pelo Principado do Liechtenstein
            Pentru Principatul Liechtenstein
            Za Lichtenštajnské kniežatstvo
            Za Kneževino Lihtenštajn
            Liechtensleinin ruhtinaskunnan puolesta
            För Furstendömet Liechtenstein

         (1)  EUVL L 53, 27.2.2008, s. 52.

         (2)  EYVL L 176, 10.7.1999, s. 36.

         (3)  EYVL L 131, 1.6.2000, s. 43, ja EYVL L 64, 7.3.2002, s. 20.

         (4)  Ks. tämän virallisen lehden s. 39.

         (5)  Tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 Benelux-talousliiton valtioiden, Saksan liittotasavallan ja Ranskan tasavallan hallitusten välillä tehdyn Schengenin sopimuksen soveltamisesta tehty yleissopimus (EYVL L 239, 22.9.2000, s. 19).

         LIITE

            Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen, joka koskee Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen, tehdyn pöytäkirjan liite

         Säännökset, joihin viitataan 2 artiklan 2 kohdassa ja joita Liechtenstein soveltaa neuvoston 10 artiklan mukaisesti vahvistamasta päivämäärästä alkaen.

                     —

                     neuvoston asetus (EY) N:o 2007/2004, annettu 26 päivänä lokakuuta 2004, Euroopan unionin jäsenvaltioiden operatiivisesta ulkorajayhteistyöstä huolehtivan viraston perustamisesta (EUVL L 349, 25.11.2004, s. 1);

                     —

                     neuvoston asetus (EY) N:o 2252/2004, annettu 13 päivänä joulukuuta 2004, jäsenvaltioiden myöntämien passien ja matkustusasiakirjojen turvatekijöitä ja biometriikkaa koskevista vaatimuksista (EUVL L 385, 29.12.2004, s. 1); komission päätös, tehty 28 päivänä helmikuuta 2005, jäsenvaltioiden myöntämien passien ja matkustusasiakirjojen turvatekijöitä ja biometriikkaa koskevien vaatimusten teknisistä eritelmistä (K(2005) 409 lopullinen); ja komission päätös, tehty 28 päivänä kesäkuuta 2006, jäsenvaltioiden myöntämien passien ja matkustusasiakirjojen turvatekijöitä ja biometriikkaa koskevien vaatimusten teknisistä eritelmistä (K(2006) 2909 lopullinen);

                     —

                     neuvoston päätös 2005/211/YOS, tehty 24 päivänä helmikuuta 2005, Schengenin tietojärjestelmän eräiden uusien toimintojen käyttöönottamisesta, myös terrorismin torjunnassa (EUVL L 68, 15.3.2005, s. 44);

                     —

                     neuvoston päätös 2005/719/YOS, tehty 12 päivänä lokakuuta 2005, Schengenin tietojärjestelmän eräiden uusien toimintojen käyttöönottamisesta, myös terrorismin torjunnassa, tehdyn päätöksen 2005/211/YOS tiettyjen säännösten soveltamispäivän vahvistamisesta (EUVL L 271, 15.10.2005, s. 54);

                     —

                     neuvoston päätös 2005/727/YOS, tehty 12 päivänä lokakuuta 2005, Schengenin tietojärjestelmän eräiden uusien toimintojen käyttöönottamisesta, myös terrorismin torjunnassa, tehdyn päätöksen 2005/211/YOS tiettyjen säännösten soveltamispäivän vahvistamisesta (EUVL L 273, 19.10.2005, s. 25);

                     —

                     neuvoston päätös 2006/228/YOS, tehty 9 päivänä maaliskuuta 2006, Schengenin tietojärjestelmän eräiden uusien toimintojen käyttöönottamisesta, myös terrorismin torjunnassa, tehdyn päätöksen 2005/211/YOS tiettyjen säännösten soveltamispäivän vahvistamisesta (EUVL L 81, 18.3.2006, s. 45);

                     —

                     neuvoston päätös 2006/229/YOS, tehty 9 päivänä maaliskuuta 2006, Schengenin tietojärjestelmän eräiden uusien toimintojen käyttöönottamisesta, myös terrorismin torjunnassa, tehdyn päätöksen 2005/211/YOS tiettyjen säännösten soveltamispäivän vahvistamisesta (EUVL L 81, 18.3.2006, s. 46);

                     —

                     neuvoston päätös 2006/631/YOS, tehty 24 päivänä heinäkuuta 2006, Schengenin tietojärjestelmän eräiden uusien toimintojen käyttöönottamisesta, myös terrorismin torjunnassa, tehdyn päätöksen 2005/211/YOS tiettyjen säännösten soveltamispäivän vahvistamisesta (EUVL L 256, 20.9.2006, s. 18);

                     —

                     neuvoston päätös 2005/267/EY, tehty 16 päivänä maaliskuuta 2005, verkkoteknologiaan perustuvan suojatun tieto- ja koordinointiverkoston perustamisesta maahanmuuton hallinnasta vastaavia jäsenvaltioiden viranomaisia varten (EUVL L 83, 1.4.2005, s. 48);

                     —

                     komission päätös, tehty 15 päivänä joulukuuta 2005, verkkoteknologiaan perustuvan suojatun tieto- ja koordinointiverkoston perustamisesta maahanmuuton hallinnasta vastaavia jäsenvaltioiden viranomaisia varten tehdyn neuvoston päätöksen 2005/267/EY yksityiskohtaisista soveltamissäännöistä (K(2005) 5159 lopullinen);

                     —

                     neuvoston asetus (EY) N:o 851/2005, annettu 2 päivänä kesäkuuta 2005, luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annetun asetuksen (EY) N:o 539/2001 muuttamisesta (EUVL L 141, 4.6.2005, s. 3);

                     —

                     neuvoston päätös 2005/451/YOS, tehty 13 päivänä kesäkuuta 2005, Schengenin tietojärjestelmän eräiden uusien toimintojen käyttöönottamisesta, myös terrorismin torjunnassa, annetun asetuksen (EY) N:o 871/2004 tiettyjen säännösten soveltamispäivän vahvistamisesta (EUVL L 158, 21.6.2005, s. 26);

                     —

                     Euroopan parlamentin ja neuvoston asetus (EY) N:o 1160/2005, annettu 6 päivänä heinäkuuta 2005, tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 tehdyn Schengenin sopimuksen soveltamisesta tehdyn yleissopimuksen muuttamisesta siltä osin, mikä koskee ajoneuvojen rekisteröintitodistusten myöntämisestä vastaavien jäsenvaltioiden yksiköiden pääsyä Schengenin tietojärjestelmään (EUVL L 191, 22.7.2005, s. 18);

                     —

                     Euroopan parlamentin ja neuvoston suositus 2005/761/EC, annettu 28 päivänä syyskuuta 2005, yhteisössä tieteellistä tutkimusta varten matkustaville kolmansien maiden tutkijoille lyhytaikaiseen oleskeluun tarkoitettuja yhtenäisiä viisumeja koskevien jäsenvaltioiden myöntämismenettelyjen helpottamiseksi (EUVL L 289, 3.11.2005, s. 23);

                     —

                     komission päätös 2005/687/EY, tehty 29 päivänä syyskuuta 2005, maahanmuuttoalan yhteyshenkilöverkostojen toimintaa sekä tilannetta vastaanottavassa maassa laittomaan maahanmuuttoon liittyvien asioiden osalta käsittelevien kertomusten vakiokaavasta (EUVL L 264, 8.10.2005, s. 8);

                     —

                     neuvoston päätös 2005/728/YOS, tehty 12 päivänä lokakuuta 2005, Schengenin tietojärjestelmän eräiden uusien toimintojen käyttöönottamisesta, myös terrorismin torjunnassa, annetun asetuksen (EY) N:o 871/2004 tiettyjen säännösten soveltamispäivän vahvistamisesta (EUVL L 273, 19.10.2005, s. 26);

                     —

                     Euroopan parlamentin ja neuvoston asetus (EY) N:o 2046/2005, annettu 14 päivänä joulukuuta 2005, toimenpiteistä, joiden tarkoituksena on helpottaa Torinossa vuonna 2006 pidettävien olympia- ja paralympiakisojen osanottajien viisumin hakemis- ja myöntämismenettelyjä (EUVL L 334, 20.12.2005, s. 1);

                     —

                     Euroopan parlamentin ja neuvoston asetus (EY) N:o 562/2006, annettu 15 päivänä maaliskuuta 2006, henkilöiden liikkumista rajojen yli koskevasta yhteisön säännöstöstä (Schengenin rajasäännöstö) (EUVL L 105, 13.4.2006, s. 1);

                     —

                     neuvoston päätös 2006/440/EY, tehty 1 päivänä kesäkuuta 2006, viisumihakemuksen käsittelyn hallinnollisia kuluja vastaavia maksuja koskevan yhteisen konsuliohjeiston liitteen 12 ja yhteisen käsikirjan liitteen 14 a muuttamisesta (EUVL L 175, 29.6.2006, s. 77);

                     —

                     neuvoston päätös 2006/628/EY, tehty 24 päivänä heinäkuuta 2006, Schengenin tietojärjestelmän eräiden uusien toimintojen käyttöönottamisesta, myös terrorismin torjunnassa, annetun asetuksen (EY) N:o 871/2004 1 artiklan 4 ja 5 kohdan soveltamispäivän vahvistamisesta (EUVL L 256, 20.9.2006, s. 15);

                     —

                     komission päätös 2006/648/EY, tehty 22 päivänä syyskuuta 2006, viisumitietojärjestelmän kehittämiseen liittyviä biometrisiä tunnisteita koskevien standardien teknisistä eritelmistä (EUVL L 267, 27.9.2006, s. 41);

                     —

                     oikaisu viisumitietojärjestelmän perustamisesta 8 päivänä kesäkuuta 2004 tehtyyn neuvoston päätökseen 2004/512/EY (EUVL L 271, 30.9.2006, s. 85);

                     —

                     komission päätös 2006/757/EY, tehty 22 päivänä syyskuuta 2006, Sirene-käsikirjan muuttamisesta (EUVL L 317, 16.11.2006, s. 1);

                     —

                     komission päätös 2006/758/EY, tehty 22 päivänä syyskuuta 2006, Sirene-käsikirjan muuttamisesta (EUVL L 317, 16.11.2006, s. 4);

                     —

                     neuvoston päätös 2006/684/EY, tehty 5 päivänä lokakuuta 2006, yhteisen konsuliohjeiston liitteessä 2 olevan luettelon A muuttamisesta Indonesian diplomaatti- ja virkapassin haltijoita koskevan viisumipakon osalta (EUVL L 280, 12.10.2006, s. 29);

                     —

                     komission päätös 2006/752/EY, tehty 3 päivänä marraskuuta 2006, viisumitietojärjestelmän (VIS) sijaintipaikoista kehittämisvaiheessa (EUVL L 305, 4.11.2006, s. 13);

                     —

                     komission suositus, annettu 6 päivänä marraskuuta 2006, jäsenvaltioiden toimivaltaisten viranomaisten käytettäväksi henkilöihin kohdistuvaa rajavalvontaa suorittaessaan käyttöön tarkoitetun yhteisen ”Rajavartijoiden käytännön käsikirjan (Schengenin käsikirja)” vahvistamisesta (K(2006) 5186 lopullinen);

                     —

                     neuvoston puitepäätös 2006/960/YOS, tehty 18 päivänä joulukuuta 2006, Euroopan unionin jäsenvaltioiden lainvalvontaviranomaisten välisen tietojen ja tiedustelutietojen vaihdon yksinkertaistamisesta (EUVL L 386, 29.12.2006, s. 89; oikaisu julkaistu EUVL L 75, 15.3.2007, s. 26);

                     —

                     Euroopan parlamentin ja neuvoston asetus (EY) N:o 1986/2006, annettu 20 päivänä joulukuuta 2006, ajoneuvojen rekisteröintitodistusten myöntämisestä vastaavien jäsenvaltioiden yksiköiden pääsyn sallimisesta toisen sukupolven Schengenin tietojärjestelmään (SIS II) (EUVL L 381, 28.12.2006, s. 1);

                     —

                     Euroopan parlamentin ja neuvoston asetus (EY) N:o 1987/2006, annettu 20 päivänä joulukuuta 2006, toisen sukupolven Schengenin tietojärjestelmän (SIS II) perustamisesta, toiminnasta ja käytöstä (EUVL L 381, 28.12.2006, s. 4);

                     —

                     Euroopan parlamentin ja neuvoston asetus (EY) N:o 1931/2006, annettu 20 päivänä joulukuuta 2006, paikallista rajaliikennettä koskevan järjestelyn käyttöönotosta jäsenvaltioiden maaulkorajoilla sekä Schengenin yleissopimuksen säännösten muuttamisesta (EUVL L 405, 30.12.2006, s. 1; oikaistu toisinto EUVL L 29, 3.2.2007, s. 3);

                     —

                     neuvoston asetus (EY) N:o 1932/2006, annettu 21 päivänä joulukuuta 2006, luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annetun asetuksen (EY) N:o 539/2001 muuttamisesta (EUVL L 405, 30.12.2006, s. 23; oikaistu toisinto EUVL L 29, 3.2.2007, s. 10);

                     —

                     neuvoston asetus (EY) N:o 1988/2006, annettu 21 päivänä joulukuuta 2006, toisen sukupolven Schengenin tietojärjestelmän (SIS II) kehittämisestä annetun neuvoston asetuksen (EY) N:o 2424/2001 muuttamisesta (EUVL L 411, 30.12.2006, s. 1, oikaistu toisinto EUVL L 27, 2.2.2007, s. 3);

                     —

                     neuvoston päätös 2006/1007/YOS, tehty 21 päivänä joulukuuta 2006, toisen sukupolven Schengenin tietojärjestelmän (SIS II) kehittämisestä tehdyn päätöksen 2001/886/YOS muuttamisesta (EUVL L 411, 30.12.2006, s. 78; oikaistu toisinto EUVL L 27, 2.2.2007, s. 43);

                     —

                     komission päätös 2007/170/EY, tehty 16 päivänä maaliskuuta 2007, toisen sukupolven Schengenin tietojärjestelmää (SIS II) koskevista verkonhallinnan vaatimuksista (ensimmäinen pilari) (EUVL L 79, 20.3.2007, s. 20);

                     —

                     komission päätös 2007/171/EY, tehty 16 päivänä maaliskuuta 2007, toisen sukupolven Schengenin tietojärjestelmää (SIS II) koskevista verkonhallinnan vaatimuksista (kolmas pilari) (EUVL L 79, 20.3.2007, s. 29);

                     —

                     Euroopan parlamentin ja neuvoston päätös N:o 574/2007/EY, tehty 23 päivänä toukokuuta 2007, ulkorajarahaston perustamisesta vuosiksi 2007–2013 osana yhteisvastuuta ja maahanmuuttovirtojen hallintaa koskevaa yleisohjelmaa (EUVL L 144, 6.6.2007, s. 22);

                     —

                     neuvoston päätös 2007/533/YOS, tehty 12 päivänä kesäkuuta 2007, toisen sukupolven Schengenin tietojärjestelmän (SIS II) perustamisesta, toiminnasta ja käytöstä (EUVL L 205, 7.8.2007, s. 63);

                     —

                     neuvoston päätös 2007/472/EY, tehty 25 päivänä kesäkuuta 2007, Schengenin tietojärjestelmän teknisen tuen yksikön (C.SIS-yksikkö) perustamis- ja käyttökustannuksia koskevan varainhoitoasetuksen muuttamisesta tehdyn, vuoden 1990 Schengenin yleissopimuksella perustetun toimeenpanevan komitean päätöksen muuttamisesta (EUVL L 179, 7.7.2007, s. 50);

                     —

                     Euroopan parlamentin ja neuvoston asetus (EY) N:o 863/2007, annettu 11 päivänä heinäkuuta 2007, nopeiden rajainterventioryhmien perustamista koskevan mekanismin käyttöön ottamisesta ja neuvoston asetuksen (EY) N:o 2007/2004 muuttamisesta mainitun mekanismin sekä vierailevien virkamiesten tehtävien ja toimivallan osalta (EUVL L 199, 31.7.2007, s. 30);

                     —

                     neuvoston päätös 2007/519/EY, tehty 16 päivänä heinäkuuta 2007, Schengenin konsultointiverkoston osan 2 muuttamisesta (tekniset eritelmät) (EUVL L 192, 24.7.2007, s. 26);

                     —

                     komission päätös 2007/599/EY, tehty 27 päivänä elokuuta 2007, Euroopan parlamentin ja neuvoston päätöksen N:o 574/2007/EY täytäntöönpanoon liittyvistä vuosia 2007–2013 koskevista strategisista suuntaviivoista (EUVL L 233, 5.9.2007, s. 3);

                     —

                     neuvoston päätös 2007/866/EY, tehty 6 päivänä joulukuuta 2007, Schengenin konsultointiverkoston osan 1 muuttamisesta (tekniset eritelmät) (EUVL L 340, 22.12.2007, s. 92).

      PÄÄTÖSASIAKIRJA
      EUROOPAN UNIONIN
      ja
      EUROOPAN YHTEISÖN
      sekä
      SVEITSIN VALALIITON
      ja
      LIECHTENSTEININ RUHTINASKUNNAN
      täysivaltaiset edustajat, jäljempänä ’sopimuspuolet’,
      jotka ovat kokoontuneet Brysselissä kahdentenakymmenentenäkahdeksantena päivänä helmikuuta 2008 allekirjoittamaan Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välisen pöytäkirjan Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen, ovat hyväksyneet pöytäkirjan.
      Sopimuspuolet ovat antaneet seuraavat tämän päätösasiakirjan liitteenä olevat julistukset:

                  —

                  sopimuspuolten yhteinen julistus Euroopan unionin jäsenvaltioiden operatiivisesta ulkorajayhteistyöstä huolehtivasta virastosta;

                  —

                  sopimuspuolten yhteinen julistus keskinäisestä oikeusavusta rikosasioissa Euroopan unionin jäsenvaltioiden välillä 29 päivänä toukokuuta 2000 tehdyn yleissopimuksen 23 artiklan 7 kohdasta (1);

                  —

                  Euroopan yhteisön ja Liechtensteinin julistus ulkosuhteista;

                  —

                  Liechtensteinin julistus keskinäisestä oikeusavusta rikosasioissa;

                  —

                  Liechtensteinin julistus 5 artiklan 2 kohdan b alakohdasta;

                  —

                  Liechtensteinin julistus keskinäistä oikeusapua rikosasioissa koskevan eurooppalaisen yleissopimuksen ja rikoksen johdosta tapahtuvaa luovuttamista koskevan eurooppalaisen yleissopimuksen soveltamisesta;

                  —

                  Euroopan yhteisön julistus Euroopan ulkorajarahaston perustamisesta vuosiksi 2007–2013;

                  —

                  Euroopan komission julistus ehdotusten toimittamisesta;

                  —

                  yhteinen julistus yhteisistä kokouksista.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā
            Europos Sajungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            På Europeiska unionens vägnar

            За Европейската общност
            Por la Comunidad Europea
            Za Evropské společenství
            For Det Europæiske Fællesskab
            Für die Europäische Gemeinschaft
            Euroopa Ühenduse nimel
            Για την Ευρωπαϊκή Κοινότητα
            For the European Community
            Pour la Communauté européenne
            Per la Comunità europea
            Eiropas Kopienas vārdā
            Europos bendrijos vardu
            az Európai Közösség részéről
            Għall-Komunità Ewropea
            Voor de Europese Gemeenschap
            W imieniu Wspólnoty Europejskiej
            Pela Comunidade Europeia
            Pentru Comunitatea Europeană
            Za Európske spoločenstvo
            Za Evropsko skupnost
            Euroopan yhteisön puolesta
            På Europeiska gemenskapens vägnar

            За Конфедерация Швейцария
            Por la Confederación Suiza
            Za Švýcarskou konfederaci
            For Det Schweiziske Forbund
            Für die Schweizerische Eidgenossenschaft
            Šveitsi Konföderatsiooni nimel
            Για την Ελβετική Συνομοσπονδία
            For the Swiss Confederation
            Pour la Confédération suisse
            Per la Confederazione svizzera
            Šveices Konfederācijas vārdā
            Šveicarijos Konfederacijos vardu
            A Svájci Államszövetség részéről
            Għall-Konfederazzjoni Żvizzera
            Voor de Zwitserse Bondsstaat
            W imieniu Konfederacji Szwajcarskiej
            Pela Confederação Suíça
            Pentru Confederația Elvețiană
            Za Švajčiarskou konfederáciu
            Za Švicarsko konfederacijo
            Sveitsin valaliiton puolesta
            För Schweiziska edsförbundet

            За Княжество Лихтенщайн
            Por el Principado de Liechtenstein
            Za Lichtenštejnské knížectví
            For Fyrstendømmet Liechtenstein
            Für das Fürstentum Liechtenstein
            Liechtensteini Vürstiriigi nimel
            Για το Πριγκιπάτο του Λιχτενστάιν
            For the Principality of Liechtenstein
            Pour la Principauté de Liechtenstein
            Per il Principato del Liechtenstein
            Lihtenšteinas Firstistes vārdā
            Lichtenšteino Kunigaikštystės vardu
            A Liechtensteini Hercegség részéről
            Għall-Prinċipat ta’ Liechtenstein
            Voor het Vorstendom Liechtenstein
            W imieniu Księstwa Liechtensteinu
            Pelo Principado do Liechtenstein
            Pentru Principatul Liechtenstein
            Za Lichtenštajnské kniežatstvo
            Za Kneževino Lihtenštajn
            Liechtensleinin ruhtinaskunnan puolesta
            För Furstendömet Liechtenstein

         (1)  EYVL C 197, 12.7.2000, s. 1.

         SOPIMUSPUOLTEN YHTEISET JULISTUKSET

            SOPIMUSPUOLTEN YHTEINEN JULISTUS EUROOPAN UNIONIN JÄSENVALTIOIDEN OPERATIIVISESTA ULKORAJAYHTEISTYÖSTÄ HUOLEHTIVASTA VIRASTOSTA
            Sopimuspuolet toteavat, että Norjan ja Islannin kanssa sovittuja järjestelyjä vastaavat lisäjärjestelyt ovat tarpeen, jotta Sveitsi ja Liechtenstein voivat osallistua Euroopan unionin jäsenvaltioiden operatiivisesta ulkorajayhteistyöstä huolehtivan viraston toimintaan.

            SOPIMUSPUOLTEN YHTEINEN JULISTUS KESKINÄISESTÄ OIKEUSAVUSTA RIKOSASIOISSA EUROOPAN UNIONIN JÄSENVALTIOIDEN VÄLILLÄ 29 PÄIVÄNÄ TOUKOKUUTA 2000 TEHDYN YLEISSOPIMUKSEN 23 ARTIKLAN 7 KOHDASTA
            Sopimuspuolet sopivat, jollei keskinäisestä oikeusavusta rikosasioissa Euroopan unionin jäsenvaltioiden välillä tehdyn yleissopimuksen 23 artiklan 1 kohdan c alakohdan määräyksistä muuta johdu, että Liechtenstein voi yksittäisessä tapauksessa vaatia, jollei asianomainen jäsenvaltio ole saanut sen henkilön suostumusta, jota tiedot koskevat, että henkilötietoja ei niissä menettelyissä, joiden osalta Liechtenstein olisi voinut kieltäytyä toimittamasta henkilötietoja tai kieltää niiden käytön taikka rajoittaa niiden toimittamista tai käyttöä kyseisen yleissopimuksen määräysten tai sen 1 artiklassa tarkoitettujen oikeudellisten välineiden mukaisesti, saa käyttää kyseisen yleissopimuksen 23 artiklan 1 kohdan a ja b alakohdassa mainittuihin tarkoituksiin muutoin kuin Liechtensteinin etukäteen antaman luvan perusteella.
            Jos Liechtenstein yksittäisessä tapauksessa kieltäytyy suostumasta jäsenvaltion edellä olevien määräysten nojalla esittämään pyyntöön, sen on perusteltava päätöksensä kirjallisesti.

         MUUT JULISTUKSET

            EUROOPAN YHTEISÖN JA LIECHTENSTEININ JULISTUS ULKOSUHTEISTA
            Euroopan yhteisö ja Liechtenstein sopivat, että Euroopan yhteisö sitoutuu rohkaisemaan niitä kolmansia maita tai kansainvälisiä organisaatioita, joiden kanssa se tekee sopimuksia Schengen-yhteistyöhön liittyvillä aloilla, viisumipolitiikka mukaan luettuna, tekemään vastaavia sopimuksia Liechtensteinin ruhtinaskunnan kanssa, tämän kuitenkaan rajoittamatta Liechtensteinin ruhtinaskunnan toimivaltaa tehdä tällaisia sopimuksia.

            LIECHTENSTEININ JULISTUS KESKINÄISESTÄ OIKEUSAVUSTA RIKOSASIOISSA
            Liechtenstein ilmoittaa, että verorikoksista, joiden osalta Liechtensteinin viranomaiset ovat aloittaneet tutkinnan, ei voida panna vireille kannetta tuomioistuimessa, joka on toimivaltainen muun muassa rikosasioissa.

            LIECHTENSTEININ JULISTUS 5 ARTIKLAN 2 KOHDAN b ALAKOHDASTA
            (Schengenin säännöstöä kehittävien uusien säännösten hyväksymiselle asetettu määräaika)
            Sopimuksen 5 artiklan 2 kohdan b alakohdassa vahvistettu 18 kuukauden enimmäisaika kattaa sekä säädöksen tai toimenpiteen hyväksymisen että sen täytäntöönpanon. Se käsittää seuraavat vaiheet:

                        —

                        valmistelu,

                        —

                        käsittely parlamentissa,

                        —

                        kansanäänestystä varten asetettu 30 päivän määräaika,

                        —

                        mahdollinen kansanäänestys (järjestelyt ja äänestys),

                        —

                        ruhtinashallitsijan vahvistus.

                  Liechtensteinin hallitus ilmoittaa viipymättä neuvostolle ja komissiolle kunkin vaiheen päättymisestä.
            Liechtensteinin hallitus sitoutuu pyrkimään kaikin käytettävissään olevin keinoin siihen, että edellä mainitut vaiheet voidaan saattaa päätökseen mahdollisimman nopeasti.

            LIECHTENSTEININ JULISTUS KESKINÄISTÄ OIKEUSAPUA RIKOSASIOISSA KOSKEVAN EUROOPPALAISEN YLEISSOPIMUKSEN JA RIKOKSEN JOHDOSTA TAPAHTUVAA LUOVUTTAMISTA KOSKEVAN EUROOPPALAISEN YLEISSOPIMUKSEN SOVELTAMISESTA
            Liechtenstein sitoutuu olemaan käyttämättä niitä varaumia ja julistuksia, jotka se on tehnyt rikoksen johdosta tapahtuvasta luovuttamisesta 13 päivänä joulukuuta 1957 tehdyn eurooppalaisen yleissopimuksen ja keskinäisestä oikeusavusta rikosasioissa 20 päivänä huhtikuuta 1959 tehdyn eurooppalaisen yleissopimuksen ratifioinnin yhteydessä, sikäli kuin ne eivät ole yhteensopivia tämän sopimuksen kanssa.

            EUROOPAN YHTEISÖN JULISTUS EUROOPAN ULKORAJARAHASTON PERUSTAMISESTA VUOSIKSI 2007–2013
            Euroopan yhteisö on perustamassa Euroopan ulkorajarahastoa vuosiksi 2007–2013, ja tätä varten tarvitaan lisäjärjestelyitä Schengenin säännöstöön osallistuvien kolmansien maiden kanssa.

            EUROOPAN KOMISSION JULISTUS EHDOTUSTEN TOIMITTAMISESTA
            Toimittaessaan tähän sopimukseen liittyviä ehdotuksia Euroopan unionin neuvostolle ja Euroopan parlamentille komissio toimittaa niistä jäljennökset Liechtensteinille.
            Osallistuminen komiteoihin, jotka avustavat Euroopan komissiota tämän käyttäessä toimeenpanovaltaansa:
            Neuvosto valtuutti 1 päivänä kesäkuuta 2006 komission aloittamaan neuvottelut Islannin tasavallan, Norjan kuningaskunnan, Sveitsin valaliiton ja Liechtensteinin ruhtinaskunnan kanssa näiden osallistumisesta niiden komiteoiden työskentelyyn, jotka avustavat Euroopan komissiota tämän käyttäessä Schengenin säännöstön täytäntöönpanoon, soveltamiseen ja kehittämiseen liittyvää toimeenpanovaltaansa.
            Tällaisen sopimuksen tekemiseen asti Liechtensteiniin sovelletaan Euroopan unionin neuvoston ja Sveitsin valaliiton välisenä kirjeenvaihtona tehtyä sopimusta komiteoista, jotka avustavat Euroopan komissiota tämän käyttäessä toimeenpanovaltaansa. Tämän estämättä yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24 päivänä lokakuuta 1995 annetun Euroopan parlamentin ja neuvoston direktiivin 95/46/EY (1) osalta Liechtensteinin osallistumiseen sovellettavista ehdoista määrätään Euroopan talousalueesta tehdyn sopimuksen 100 artiklassa.

            YHTEINEN JULISTUS YHTEISISTÄ KOKOUKSISTA
            Euroopan unionin jäsenvaltioiden hallituksia edustavat valtuuskunnat,
            Euroopan komission valtuuskunta,
            Islannin tasavallan ja Norjan kuningaskunnan hallituksia edustavat valtuuskunnat,
            Sveitsin valaliiton hallitusta edustava valtuuskunta,
            Liechtensteinin ruhtinaskunnan hallitusta edustava valtuuskunta,
            toteavat, että Liechtenstein liittyy sekakomiteaan, joka on perustettu Sveitsin osallistumisesta Schengenin säännöstön täytäntöönpanoon, soveltamiseen ja kehittämiseen tehdyllä sopimuksella, kyseiseen sopimukseen liitettävällä pöytäkirjalla,
            ovat päättäneet pitää Islannin ja Norjan osallistumisesta Schengenin säännöstön täytäntöönpanoon, soveltamiseen ja kehittämiseen tehdyllä sopimuksella ja Sveitsin osallistumisesta Schengenin säännöstön täytäntöönpanoon, soveltamiseen ja kehittämiseen tehdyllä sopimuksella, sellaisena kuin se on täydennettynä Liechtensteinin osallistumista koskevalla pöytäkirjalla, perustettujen sekakomiteoiden kokoukset yhteisesti riippumatta siitä, millä tasolla kokous pidetään,
            toteavat, että sekakomiteoiden kokousten pitäminen yhteisinä edellyttää käytännön järjestelyitä, jotka liittyvät kokousten puheenjohtajan tehtävien hoitamiseen silloin, kun puheenjohtajuus kuuluu assosioidulle valtiolle Euroopan unionin, Euroopan yhteisön ja Sveitsin valaliiton välillä Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen, sellaisena kuin se on täydennettynä Liechtensteinin osallistumista koskevalla pöytäkirjalla, tai Euroopan unionin neuvoston sekä Islannin tasavallan ja Norjan kuningaskunnan välillä näiden valtioiden osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen mukaisesti,
            panevat merkille, että assosioidut valtiot ovat tarvittaessa valmiit luopumaan puheenjohtajuusvuorostaan ja kierrättämään sitä assosioitujen valtioiden kesken näiden nimien mukaisessa aakkosjärjestyksessä Euroopan unionin, Euroopan yhteisön ja Sveitsin valaliiton välillä Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen ja Liechtensteinin osallistumista koskevan pöytäkirjan voimaantulosta alkaen.

            (1)  EYVL L 281, 23.11.1995, s. 31, direktiivi sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).


title: 2012/614/EU: Euroopan parlamentin päätös, 10. toukokuuta 2012 , vastuuvapauden myöntämisestä ITERistä ja fuusioenergian kehittämisestä vastaavan eurooppalaisen yhteisyrityksen talousarvion toteuttamisesta varainhoitovuonna 2010#Euroopan parlamentin päätöslauselma, 10. toukokuuta 2012 , joka sisältää huomautukset, jotka ovat erottamaton osa päätöstä vastuuvapauden myöntämisestä ITERistä ja fuusioenergian kehittämisestä vastaavan eurooppalaisen yhteisyrityksen talousarvion toteuttamisesta varainhoitovuonna 2010

text:
               17.10.2012

               FI

               Euroopan unionin virallinen lehti

               L 286/342

         EUROOPAN PARLAMENTIN PÄÄTÖS,
   10. toukokuuta 2012,
   vastuuvapauden myöntämisestä ITERistä ja fuusioenergian kehittämisestä vastaavan eurooppalaisen yhteisyrityksen talousarvion toteuttamisesta varainhoitovuonna 2010
   (2012/614/EU)
   EUROOPAN PARLAMENTTI, joka

               —

               ottaa huomioon ITERistä ja fuusioenergian kehittämisestä vastaavan eurooppalaisen yhteisyrityksen lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen ITERistä ja fuusioenergian kehittämisestä vastaavan eurooppalaisen yhteisyrityksen tilinpäätöksestä varainhoitovuodelta 2010 sekä yhteisyrityksen vastaukset (1),

               —

               ottaa huomioon Euroopan parlamentin budjettivaliokunnan ja talousarvion valvontavaliokunnan yhteisen valtuuskunnan päätelmät Cadarachessa sijaitsevaan ITERiin 16.–18. toukokuuta 2011 suuntautuneelta matkalta,

               —

               ottaa huomioon neuvoston 21. helmikuuta 2012 antaman suosituksen (06086/2012 – C7-0050/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon eurooppalaisen yhteisyrityksen perustamisesta ITERiä ja fuusioenergian kehittämistä varten sekä etujen myöntämisestä perustettavalle yhteisyritykselle 27 päivänä maaliskuuta 2007 annetun neuvoston päätöksen 2007/198/Euratom (3) ja erityisesti sen 5 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0113/2012),

               1.

               myöntää ITERistä ja fuusioenergian kehittämisestä vastaavan eurooppalaisen yhteisyrityksen pääjohtajalle vastuuvapauden yhteisyrityksen talousarvion toteuttamisesta varainhoitovuonna 2010;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman ITERistä ja fuusioenergian kehittämisestä vastaavan eurooppalaisen yhteisyrityksen pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 368, 16.12.2011, s. 24.

      (2)  EYVL L 248, 16.9.2002, s. 1.

      (3)  EUVL L 90, 30.3.2007, s. 58.

      (4)  EYVL L 357, 31.12.2002, s. 72.

      EUROOPAN PARLAMENTIN PÄÄTÖSLAUSELMA,
      10. toukokuuta 2012,
      joka sisältää huomautukset, jotka ovat erottamaton osa päätöstä vastuuvapauden myöntämisestä ITERistä ja fuusioenergian kehittämisestä vastaavan eurooppalaisen yhteisyrityksen talousarvion toteuttamisesta varainhoitovuonna 2010
      EUROOPAN PARLAMENTTI, joka

                  —

                  ottaa huomioon ITERistä ja fuusioenergian kehittämisestä vastaavan eurooppalaisen yhteisyrityksen lopullisen tilinpäätöksen varainhoitovuodelta 2010,

                  —

                  ottaa huomioon tilintarkastustuomioistuimen kertomuksen ITERistä ja fuusioenergian kehittämisestä vastaavan eurooppalaisen yhteisyrityksen tilinpäätöksestä varainhoitovuodelta 2010 sekä yhteisyrityksen vastaukset (1),

                  —

                  ottaa huomioon Euroopan parlamentin budjettivaliokunnan ja talousarvion valvontavaliokunnan yhteisen valtuuskunnan päätelmät Cadarachessa sijaitsevaan ITERiin 16.–18. toukokuuta 2011 suuntautuneelta matkalta,

                  —

                  ottaa huomioon neuvoston 21. helmikuuta 2012 antaman suosituksen (06086/2012 – C7-0050/2012),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon eurooppalaisen yhteisyrityksen perustamisesta ITERiä ja fuusioenergian kehittämistä varten sekä etujen myöntämisestä perustettavalle yhteisyritykselle 27 päivänä maaliskuuta 2007 annetun neuvoston päätöksen 2007/198/Euratom (3) ja erityisesti sen 5 artiklan,

                  —

                  ottaa huomioon ITERistä ja fuusioenergian kehittämisestä vastaavan eurooppalaisen yhteisyrityksen taloushallintoa koskevat säännöt (jäljempänä ’ITERin taloushallintoa koskevat säännöt’), jotka yhteisyrityksen hallintoneuvosto hyväksyi 22 päivänä lokakuuta 2007 annetulla päätöksellä,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön (A7-0113/2012),

                  A.

                  ottaa huomioon, että eurooppalainen yhteisyritys ITERiä ja fuusioenergian kehittämistä varten perustettiin 35 vuoden jaksoksi maaliskuussa 2007;

                  B.

                  ottaa huomioon, että tilintarkastustuomioistuin totesi saaneensa kohtuullisen varmuuden siitä, että varainhoitovuoden 2010 tilit ovat luotettavat ja että tilien perustana olevat toimet ovat lailliset ja asianmukaiset;

                  C.

                  ottaa huomioon, että ITERin taloushallintoa koskevat säännöt perustuvat varainhoidon puiteasetukseen, jota tarkistettiin äskettäin, jotta se vastaisi yleiseen varainhoitoasetukseen tehtyjä muutoksia;

                  D.

                  ottaa huomioon, että tilintarkastustuomioistuin antoi 9. lokakuuta 2008 lausunnon nro 4/2008 ITERin taloushallintoa koskevista säännöistä;

                  E.

                  toteaa, että yhteisyritys aloitti itsenäisen toimintansa 18. maaliskuuta 2008;

                  F.

                  ottaa huomioon, että yhteisyritystä perustettaessa sen varojen ohjeelliseksi kokonaismääräksi määritettiin 9 653 000 000 euroa kaudelle 2007–2014;

                  G.

                  ottaa huomioon, että yhteisyrityksen vuoden 2010 lopulliseen talousarvioon sisältyi 444 100 000 euroa maksusitoumusmäärärahoja ja 241 700 000 euroa maksumäärärahoja;

         Talousarvio- ja varainhallinto

                  1.

                  toteaa, että tammikuussa 2010 hallintoneuvosto hyväksyi yhteisyrityksen ensimmäisen pääjohtajan irtisanoutumisen;

                  2.

                  panee huolestuneena merkille, että tilintarkastustuomioistuimen mukaan ITER-hanke edellyttää huomattavia lisäresursseja verrattuna varojen ohjeelliseen kokonaismäärään kaudelle 2007–2014;

                  3.

                  panee merkille, että alun perin yhteisyrityksen talousarvio varainhoitovuodeksi 2010 sisälsi maksusitoumusmäärärahoja yhteensä 447 440 000 euroa ja maksumäärärahoja 254 900 000 euroa; on saanut yhteisyrityksen lopullisen tilinpäätöksen perusteella sen käsityksen, että sen vuoden 2010 talousarviota on tarkistettu kaksi kertaa; panee erityisesti merkille kahden lisätalousarvion neljä tavoitetta:

                              —

                              alentaa Euratomin osuutta hallintomenoista 3 300 000 eurolla, jotta yhteisyrityksen alkuperäinen talousarvio ja unionin yleinen talousarvio vuodeksi 2010 vastaisivat täysin toisiaan

                              —

                              saattaa ITERin isäntävaltion osuus ajan tasalle: vuotta 2010 koskevasta Ranskan osuudesta jätettiin veloitusilmoitus, joka vastasi koko talousarviossa olevaa määrää eli 13 600 000 euroa; vuonna 2010 määrästä on maksuarvioiden perusteella maksettu 8 000 000 euroa

                              —

                              saattaa osakasosuudet ajan tasalle: yhteisyrityksen osakkaat suorittivat loppuun vuoden 2009 osakasosuutensa, mutta useista muistutuksista huolimatta Italia ja Unkari eivät maksaneet vuoden 2010 talousarvioon sisältyneitä osuuksiaan

                              —

                              kirjata muut lisätulot, joita kertyy Ranskan osuudesta saatavista koroista (104 506,54 euroa), käyttötilin koroista (34 629,49 euroa) ja Euroopan unionin elinten käännöskeskuksen maksamasta palautuksesta (1 389,00 euroa);

                  4.

                  panee merkille, että yhteisyrityksen huomautusten mukaan se on käyttänyt vuoden 2010 talousarvion maksusitoumusmäärärahoista 99,9 prosenttia; on kuitenkin huolissaan täytäntöönpanon viivästyksistä, joiden seurauksena maksumäärärahojen käyttöaste oli vain 63,4 prosenttia;

                  5.

                  panee huolestuneena merkille, että varainhoitovuodelta 2009 siirrettiin seuraavalle varainhoitovuodelle 106 800 000 euroa maksusitoumusmäärärahoja ja 52 200 000 euroa maksumäärärahoja, jotka olivat lähinnä ITERin isäntävaltion myöntämiä, yhteisyrityksen rakennusvaiheeseen kohdennettavia määrärahoja;

                  6.

                  panee merkille, että yhteisyrityksen lopullisen tilinpäätöksen mukaan hallintomenojen maksusitoumuksia ja maksuja peruutettiin vuonna 2010 yhteensä 1 090 550,73 euroa, kun toimintamenojen maksuja peruttiin yhteensä 50 713 452,82 euroa;

                  7.

                  korostaa huolta korkeasta käteisvarojen saldosta, joka oli vuoden lopussa 78 800 000 euroa eli 26,8 prosenttia vuonna 2010 käytettävissä olleista maksumäärärahoista;

         Hankinnat ja avustukset

                  8.

                  toteaa, että yhteisyrityksen vuotuisen toimintakertomuksen mukaan vuonna 2010 tehtiin yhteensä 44 hankintasopimusta, joiden kokonaisarvo oli 826 000 000 euroa; panee erityisesti merkille, että vuoden aikana käynnistettiin 42 operatiivista hankintamenettelyä, saatettiin päätökseen 43 hankintaa koskevaa arviointia ja allekirjoitettiin 43 hankintasopimusta; vahvistaa niin ikään vuotuisen toimintakertomuksen perusteella, että yhteisyritys käynnisti viisi hallinnollista hankintamenettelyä, myönsi seitsemän hallinnollista hankintasopimusta, joiden yhteisarvo oli 6 000 000 euroa, ja allekirjoitti kuusi hankintasopimusta;

                  9.

                  vahvistaa, että kaiken kaikkiaan käynnistettiin 16 avustusmenettelyä, saatettiin päätökseen 21 arviointimenettelyä, myönnettiin 23 sopimusta ja allekirjoitettiin 29 sopimusta;

                  10.

                  vahvistaa, että tilintarkastustuomioistuin testasi yhdeksän hankintamenettelyä ja kuusi avustusmenettelyä käsittäneen otoksen; panee huolestuneena merkille, että tarkastetuista yhdeksästä hankintamenettelystä kolmessa yhteisyritys oli saanut ainoastaan yhden tarjouksen; on niin ikään huolissaan siitä, että avustuksia koskevia ehdotuksia saatiin yleensä keskimäärin ainoastaan yksi kutakin ehdotuspyyntöä kohti; vaatii yhteisyritystä laatimaan toimintasuunnitelman, joka sisältää konkreettisia toimia ja määräaikoja, jotta voitaisiin maksimoida kilpailu ja noudattaa ehdotuspyynnön laadinnan, julkaisemisen ja arvioinnin sekä sopimushallinnoinnin aikana periaatetta, jonka mukaan varojen avulla on saavutettava mahdollisimman suuri hyöty;

                  11.

                  panee merkille, että valvontatoimet, joita yhteisyritys soveltaa ennen avustussopimuksiin liittyvien maksujen suorittamista, eivät ole niin hyvin dokumentoituja, että toimien avulla saataisiin varmuus varainhoitoa koskevien vaatimusten noudattamisesta ja asianomaisten kustannusten tukikelpoisuudesta; korostaa, että yhteisyrityksen sisäinen tarkastaja on havainnut myös, että menoilmoituksiin perustuviin maksuihin kohdistettava ennakkotarkastusten lähestymistapa ei ole vaikuttava eikä se sovellu hyvin menoilmoitusten käsittelyyn; pyytää yhteisyritystä toteuttamaan tarvittavat toimet vahvistaakseen ennen maksujen suorittamista sovellettavia valvontatoimia ja kehottaa tiedottamaan asiasta vastuuvapauden myöntävälle viranomaiselle;

                  12.

                  panee merkille, että luettelo sopimusten ja avustusten saajista ei ole julkisesti saatavilla yhteisyrityksen verkkosivustolla, ja on huolissaan tästä avoimuuden puutteesta; kehottaa näin ollen yhteisyritystä seuraamaan Clean Sky-, FCH-, IMI- ja SESAR-yhteisyritysten esimerkkiä ja päivittämään verkkosivustolleen kattavan luettelon sopimusten ja avustusten saajista varainhoitovuonna 2010 sekä aiempina varainhoitovuosina;

         Sisäisen valvonnan järjestelmät

                  13.

                  panee huolestuneena merkille, ettei yhteisyrityksen sisäisen valvonnan järjestelmiä ole vielä täysin vakiinnutettu eikä niitä ollut pantu täytäntöön sen taloushallintoa koskevien sääntöjen mukaisesti; pitää myös valitettavana, että kysymyksiä on herännyt hyväksymiskierrosta ja tehtävien pitämisestä erillään; toteaa, että uusi organisaatiorakenne otettiin käyttöön 1. tammikuuta 2011; panee kuitenkin merkille, että hyväksymiskiertoa koskevaa vastuualuejakoa ei ollut vielä määritetty kokonaisuudessaan ja keskeisiä yhteisyrityksen toimia oli yhä avoimina;

                  14.

                  kehottaa yhteisyritystä validoimaan toimintaprosessit, joiden avulla kirjanpitojärjestelmiin (ABAC ja SAP) saadaan taloudellisia tietoja; vaatii lisäksi yhteisyritystä ottamaan toimintasopimusten hallinnointia varten käyttöön asianmukaisen välineen, joka olisi liitetty talousarviota ja varainhoitoa koskeviin raportointijärjestelmiin;

                  15.

                  pitää tärkeänä, että yhteisyritys on perustanut vastuuvapauden myöntävän viranomaisen pyynnön mukaisesti tarkastusvaliokunnan, joka raportoi suoraan hallintoneuvostolle;

                  16.

                  panee merkille, että yhteisyritys on alkanut kehittää jälkitarkastusstrategiaa, joka on määrä panna täytäntöön vuonna 2012 ja jonka avulla pyritään arvioimaan tilien perustana olevien toimien laillisuutta ja asianmukaisuutta; toteaa, että yhteisyritys aloitti itsenäisen toimintansa maaliskuussa 2008;

         Sisäinen tarkastus

                  17.

                  panee merkille, että yhteisyrityksen taloushallintoa koskeviin sääntöihin ei ole vielä lisätty mainintaa koko yleistä talousarviota koskevista komission sisäisen tarkastajan toimivaltuuksista;

                  18.

                  toteaa kuitenkin, että komissio ja yhteisyritys ovat ryhtyneet toimiin varmistaakseen, että komission sisäisen tarkastuksen ja yhteisyrityksen sisäisen tarkastuksen toiminnon toiminta-alat määritetään selkeästi;

         Osakasosuuksien viivästyminen ja isäntävaltiota koskeva sopimus

                  19.

                  pitää välttämättömänä, että kaikki yhteisyrityksen osakkaat kunnioittavat osakasosuuksien maksamista koskevia määräaikoja; panee merkille, että hallintoneuvosto hyväksyi koron perimisen jäsenten vuotuisesta rahoitusosuudesta, jos maksu on myöhässä;

                  20.

                  toteaa, että vaikka Espanjan kuningaskunnan ja yhteisyrityksen välillä allekirjoitettiin sopimus toimipaikasta, tuesta, erioikeuksista ja vapauksista, yhteisyrityksen käyttöön ei ollut vielä annettu pysyviä tiloja; panee kuitenkin merkille, että Espanjan kuningaskunta tarjoaa yhteisyritykselle veloituksetta väliaikaiset tilat;

         Yleisiä huomioita yhteisyrityksistä

                  21.

                  korostaa, että komissio on tähän mennessä perustanut seitsemän yhteisyritystä Euroopan unionin toiminnasta tehdyn sopimuksen 187 artiklan nojalla; panee merkille, että kuusi yhteisyritystä (IMI, ARTEMIS, ENIAC, Clean Sky, FCH ja ITER-F4E) toimivat tutkimusalalla komission tutkimuksen ja innovoinnin pääosaston ja tietoyhteiskunnan ja viestinten pääosaston alaisuudessa ja että yhdelle yhteisyritykselle on annettu tehtäväksi kehittää uusi ilmaliikenteen hallintajärjestelmä (SESAR) eli se toimii liikennealalla ja sen toimintaa valvoo liikenteen ja liikkumisen pääosasto;

                  22.

                  panee merkille, että yhteisyritysten varojen ohjeelliseksi kokonaismääräksi määritettiin koko toimintakaudelle 21 793 000 000 euroa;

                  23.

                  panee merkille, että unionin kokonaisosuudeksi yhteisyrityksistä määritettiin koko toimintakaudelle 11 489 000 000 euroa;

                  24.

                  panee merkille, että varainhoitovuonna 2010 Euroopan unionin osuus yhteisyritysten talousarviosta oli 505 000 000 euroa;

                  25.

                  kehottaa komissiota välittämään vastuuvapauden myöntävälle viranomaiselle vuosittain konsolidoidut tiedot kokonaisrahoituksesta, jonka kukin yhteisyritys saa vuosittain unionin yleisestä talousarviosta, jotta varmistetaan avoimuus ja selvyys unionin varojen käytöstä ja palautetaan eurooppalaisten veronmaksajien luottamus;

                  26.

                  panee tyytyväisenä merkille ARTEMIS-yhteisyrityksen aloitteen sisällyttää vuotuiseen toimintakertomukseensa tietoja meneillään olevien hankkeiden valvonnasta ja tarkastelusta; katsoo, että myös muiden yhteisyritysten olisi sovellettava tätä käytäntöä;

                  27.

                  palauttaa mieliin, että yhteisyritykset ovat julkis- ja yksityissektorin kumppanuuksia ja että näin ollen niissä yhdistyvät julkiset ja yksityiset intressit; katsoo, että näissä olosuhteissa eturistiriidan todennäköisyyttä ei pitäisi sivuuttaa vaan se pitäisi käsitellä asianmukaisesti; pyytääkin yhteisyrityksiä ilmoittamaan vastuuvapauden myöntävälle viranomaiselle varmennusmekanismeista, joita niiden rakenteissa on olemassa ja jotka mahdollistavat eturistiriitojen asianmukaisen hoidon ja estämisen;

                  28.

                  panee merkille, että yhteisyritykset ovat suhteellisen pieniä rakenteita ja että ne ovat keskittyneet maantieteellisesti, lukuun ottamatta yhteisyritystä ITERiä ja fuusioenergian kehittämistä varten; katsoo siksi, että niiden olisi yhdistettävä resurssejaan mahdollisuuksien mukaan;

                  29.

                  pyytää tilintarkastustuomioistuinta antamaan vastuuvapauden myöntävälle viranomaiselle tietoa siitä, mitä jatkotoimia on aiheutunut huomautuksista, joita se teki kunkin yhteisyrityksen osalta niiden varainhoitovuoden 2011 tilinpäätöksiä koskevissa kertomuksissaan;

                  30.

                  pyytää tilintarkastustuomioistuinta toimittamaan kohtuullisessa määräajassa parlamentille erityiskertomuksen lisäarvosta, jota yhteisyritysten perustamisesta on saatu unionin tutkimusta, teknologista kehitystyötä ja esittelyä koskevien ohjelmien alalla; panee lisäksi merkille, että kyseisessä kertomuksessa olisi esitettävä myös arvio yhteisyritysten tehokkuudesta.

         (1)  EUVL C 368, 16.12.2011, s. 24.

         (2)  EYVL L 248, 16.9.2002, s. 1.

         (3)  EUVL L 90, 30.3.2007, s. 58.

         (4)  EYVL L 357, 31.12.2002, s. 72.


title: 2013/554/EU: Euroopan parlamentin päätös, annettu 17 päivänä huhtikuuta 2013 , vastuuvapauden myöntämisestä energia-alan sääntelyviranomaisten yhteistyöviraston talousarvion toteuttamisesta varainhoitovuonna 2011#Euroopan parlamentin päätöslauselma, annettu 17 päivänä huhtikuuta 2013 , joka sisältää huomautukset, jotka ovat erottamaton osa päätöstä vastuuvapauden myöntämisestä energia-alan sääntelyviranomaisten yhteistyöviraston talousarvion toteuttamisesta varainhoitovuonna 2011

text:
               16.11.2013

               FI

               Euroopan unionin virallinen lehti

               L 308/161

         EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   vastuuvapauden myöntämisestä energia-alan sääntelyviranomaisten yhteistyöviraston talousarvion toteuttamisesta varainhoitovuonna 2011
   (2013/554/EU)
   EUROOPAN PARLAMENTTI, joka

               —

               ottaa huomioon energia-alan sääntelyviranomaisten yhteistyöviraston lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen energia-alan sääntelyviranomaisten yhteistyöviraston tilinpäätöksestä varainhoitovuodelta 2011 sekä viraston vastaukset (1),

               —

               ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon energia-alan sääntelyviranomaisten yhteistyöviraston perustamisesta 13. heinäkuuta 2009 annetun Euroopan parlamentin ja neuvoston asetuksen (EY) N:o 713/2009 (4) ja erityisesti sen 24 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0068/2013),

               1.

               myöntää energia-alan sääntelyviranomaisten yhteistyöviraston johtajalle vastuuvapauden viraston talousarvion toteuttamisesta varainhoitovuonna 2011;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman energia-alan sääntelyviranomaisten yhteistyöviraston johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 388, 15.12.2012, s. 1.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 211, 14.8.2009, s. 1.

      (5)  EYVL L 357, 31.12.2002, s. 72.

      EUROOPAN PARLAMENTIN PÄÄTÖSLAUSELMA,
      annettu 17 päivänä huhtikuuta 2013,
      joka sisältää huomautukset, jotka ovat erottamaton osa päätöstä vastuuvapauden myöntämisestä energia-alan sääntelyviranomaisten yhteistyöviraston talousarvion toteuttamisesta varainhoitovuonna 2011
      EUROOPAN PARLAMENTTI, joka

                  —

                  ottaa huomioon energia-alan sääntelyviranomaisten yhteistyöviraston lopullisen tilinpäätöksen varainhoitovuodelta 2011,

                  —

                  ottaa huomioon tilintarkastustuomioistuimen kertomuksen energia-alan sääntelyviranomaisten yhteistyöviraston tilinpäätöksestä varainhoitovuodelta 2011 sekä viraston vastaukset (1),

                  —

                  ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

                  —

                  ottaa huomioon energia-alan sääntelyviranomaisten yhteistyöviraston perustamisesta 13. heinäkuuta 2009 annetun Euroopan parlamentin ja neuvoston asetuksen (EY) N:o 713/2009 (4) ja erityisesti sen 24 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön (A7-0068/2013),

                  A.

                  ottaa huomioon, että tilintarkastustuomioistuin on todennut saaneensa kohtuullisen varmuuden siitä, että energia-alan sääntelyviranomaisten yhteistyöviraston, jäljempänä ’virasto’, varainhoitovuoden 2011 tilit ovat luotettavat ja tilien perustana olevat toimet ovat lailliset ja asianmukaiset,

                  B.

                  ottaa huomioon, että virasto siirtyi Brysselistä Ljubljanaan Sloveniaan 1. helmikuuta 2011, se aloitti toimintansa virallisesti 3. maaliskuuta 2011 ja siitä tuli taloudellisesti riippumaton 8. maaliskuuta 2011;

                  C.

                  ottaa huomioon, että viraston talousarvio oli vuonna 2011 kaikkiaan 4 792 345 euroa; ottaa huomioon, että unionin maksuosuus viraston talousarvioon vuonna 2011 oli 4 362 607,98 euroa (6);

         Talousarvio- ja varainhallinto

                  1.

                  palauttaa mieliin, että unionin alkuperäinen maksuosuus vuonna 2011 oli 4 362 607,98 euroa; toteaa, että kyseessä oli ensimmäinen vuosi, jolloin virasto oli taloudellisesti riippumaton;

                  2.

                  panee tilinpäätöksen perusteella merkille, että viraston alkuperäinen talousarvio vuodeksi 2011 oli 5 119 000 euroa (mukaan luettuna 119 000 euron suuruinen Euroopan vapaakauppaliiton maksuosuus);

                  3.

                  vahvistaa, että viraston tilinpäätöksen mukaan määrärahoista sidottiin 67 prosenttia ja maksut puolestaan ylsivät 74 prosenttiin kaikista hallinnoiduista määrärahoista;

         Määrärahasiirrot varainhoitovuodelta toiselle

                  4.

                  panee huolestuneena merkille tilintarkastustuomioistuimen huomautuksen, jonka mukaan käyttämättä jääneiden määrärahojen ja seuraavalle varainhoitovuodelle siirrettyjen määrien suuri osuus sekä maksujen alhainen toteutumisaste osoittavat, että talousarvion suunnittelu ja toteuttaminen oli puutteellista, ja ovat vastoin talousarvion vuotuisuuden periaatetta;

                  5.

                  panee merkille viraston selityksen, jonka mukaan ensimmäisenä toimintavuotenaan sen oli otettava palvelukseen suurin osa henkilöstöstään, mikä viivästytti virkojen täyttämistä ja vaikutti siten huomattavasti viraston talousarvion toteutumisasteeseen sekä hankintatarpeiden arviointiin ja johti hankintamenettelyjen kasautumiseen vuoden loppupuolelle; ymmärtää, että määrärahoja oli näin ollen siirrettävä varainhoitovuodelta toiselle runsaasti, jotta aiemmin tehtyjä oikeudellisia ja talousarviositoumuksia voitiin noudattaa;

                  6.

                  panee merkille viraston todenneen, että sillä on nyt paljon paremmat mahdollisuudet huolehtia sille annetuista tehtävistä ja toteuttaa vastaavaa talousarviota, ja edellyttää sen tarkkailevan toteutusta ja raportoivan siitä vastuuvapauden myöntävälle viranomaiselle;

         Sääntöjenvastaiset maksut

                  7.

                  on huolestunut siitä, että vuonna 2011 virasto maksoi 10 839 euroa oleskelukulujen korvauksia työkomennuksella oleville asiantuntijoille, jotka olivat viraston sijaintivaltion kansalaisia; toteaa, että kyseiset maksut ovat vastoin johtokunnan hyväksymiä sääntöjä, joiden mukaisesti työkomennuksella olevien kansallisten asiantuntijoiden oleskelukulut korvataan ainoastaan, jos on kyse väliaikaisista toimihenkilöistä, jotka työskentelevät sen jäsenvaltion ulkopuolella, jonka kansalaisia he ovat;

                  8.

                  toteaa, että enää virasto ei maksa korvauksia tällaisissa tapauksissa; pyytää kyseisten maksujen sääntöjenvastaisuuden vuoksi virastoa kuitenkin seuraamaan tilannetta ja tutkimaan, voidaanko aiheettomasti maksetut oleskelukulujen korvaukset periä takaisin, sekä tiedottamaan asiasta vastuuvapauden myöntävälle viranomaiselle;

         Palvelukseenottomenettelyt

                  9.

                  panee merkille tilintarkastustuomioistuimen huomautuksen, että palvelukseenottomenettelyjen avoimuutta on aihetta parantaa; pyytää virastoa seuraamaan tilannetta ja ilmoittamaan toteutetuista toimista vastuuvapauden myöntävälle viranomaiselle; arvioi, että jotkut henkilöstösääntöjen määräyksistä voivat olla hallinnollisesti huomattavan raskaita; kannustaa sen vuoksi komissiota antamaan virastoille mahdollisuuden tiettyyn yksinkertaistamiseen henkilöstösääntöjen 110 artiklan yhteydessä;

                  10.

                  huomauttaa, että vaikka vakinaisen henkilöstön palvelukseenottaminen on nyt saatu päätökseen, virastossa on pulaa kansallisista asiantuntijoista, ja toteaa, että edelleen on epäselvää, onko eräiden työntekijöiden tekninen pätevyys riittävää, mikä voi herättää viraston toimintaa koskevaa epävarmuutta; pyytää virastoa seuraamaan tilannetta ja ilmoittamaan toteutetuista toimista vastuuvapauden myöntävälle viranomaiselle;

                  11.

                  kehottaa virastoa tiivistämään yhteistyötään kansallisten sääntelyviranomaisten kanssa erityisesti varmistaakseen, että sen toiminta on järjestetty tehokkaiden periaatteiden mukaisesti, ja kehottaa virastoa perustamaan pysyvän päätoimipaikan, mikä mahdollistaisi niin virastolle kuin kansallisille sääntelyviranomaisille merkittävät säästöt kustannuksissa sekä ratkaisisi orastavat liikkumiseen ja resurssien niukkuuteen liittyvät ongelmat;

                  12.

                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnan tuloksellisuudesta, varainhoidosta ja sen valvonnasta 17. huhtikuuta 2013 antamaansa päätöslauselmaan (7).

         (1)  EUVL C 388, 15.12.2012, s. 1.

         (2)  EYVL L 248, 16.9.2002, s. 1.

         (3)  EUVL L 298, 26.10.2012, s. 1.

         (4)  EUVL L 211, 14.8.2009, s. 1.

         (5)  EYVL L 357, 31.12.2002, s. 72.

         (6)  ACER:n vuotuinen toimintakertomus 2011, s. 85–91.

         (7)  Hyväksytyt tekstit, P7_TA(2013)0134 (katso tämän virallisen lehden sivu 374).